open-index/open-wikipedia-markdown huggingface dataset:
יחסי דנמרק–קנדה

[ממוזער|שגרירות קנדה ב[קופנהגן, דנמרק.]]
**יחסי דנמרק–קנדה** מתייחסים ליחסים הנוכחיים וההיסטוריים בין קנדה לדנמרק. קנדה מחזיקה בדנמרק שגרירות בקופנהגן, ואילו דנמרק מחזיקה בקנדה שגרירות באוטווה וקונסוליה כללית בטורונטו. שתי המדינות חברות מלאות בנאט"ו והמועצה הארקטית. היחסים בין המדינות משכו תשומת לב לאור המחלוקת על האי הנס.

## היסטוריה
בשנת 1928 התחזקו היחסים הדו-צדדיים בין קנדה לדנמרק, כאשר חברי הרכבת הלאומית הקנדית נפגשו עם תומאס מדסן-מיגדל.

האמנה הראשונה בין קנדה לדנמרק הייתה הסכם דרישות ויזה, שנחתם ב-22 בספטמבר ו-14 באוקטובר 1949. שתי המדינות חתמו על הסכם בנושא מיסים בשנת 1956. קנדה ודנמרק הסכימו לשתף פעולה עם מדעי ההגנה בשנת 1969. בשנת 1983 נחתם בקופנהגן הסכם ימי, סביבתי, חברתי וכלכלי.

בשנת 2010 הושקה תוכנית דנמרק – ארצות הברית / קנדה. התוכנית מכוונת לבינאום של תוכניות חינוך דניות.

## האי הנס
האי הנס הוא אי לא מיושב בשטח של 1.3 קמ"ר, הנמצא על קו הגבול שבין קנדה לבין גרינלנד, טריטוריה דנית, בשטחה של תעלת קנדי שבמצר נארס.

עד 10 ביוני 2022, האי עמד במרכזו של סכסוך גבול בין קנדה לדנמרק באשר שתי המדינות טענו לחזקה על האי, אך לבסוף הוחלטה חלוקה של האי בין שתי המדינות. הסכסוך כונה גם מלחמת הוויסקי.

הצי הקנדי השתמש בסכסוך על האי כטיעון לטובת תקצוב ספינות המתאימות לשיט במים הצפוניים כמשקל נגד לספינות דומות שנמצאות בשירות הצי הדני מזה שנים.

## ביקורים רמי דרג
נסיכת הכתר מרגרטה (לימים מלכת דנמרק) ובעלה הנסיך הנריק ביקרו בקנדה בספטמבר 1967. המלכה מרגרטה ביקרה גם בקנדה בשנת 1991. יורש העצר פרדריק ונסיכת הכתר מארי ביקרו באוטווה ובטורונטו בשנת 2014. כאשר הנסיך יואכים התחתן עם מארי, הם בילו את ירח הדבש שלהם בקנדה. ארבעת הימים הראשונים בטופינו, האי ונקובר והשאר במונטריאול.

## מהגרים
כ-200,000 איש בקנדה הם ממוצא דני. הם גרים בעיקר באונטריו, אלברטה ובקולומביה הבריטית.

דנמרק החדשה היא קהילה כפרית קנדית במחוז ויקטוריה, ניו ברנזוויק. הקהילה קיבלה את שמה מכמה מתיישבים דנים שאכלסו את האזור בשנת 1872, ובסופו של דבר היוו את האוכלוסייה הגדולה ביותר והייתה לקהילה הדנית הוותיקה ביותר בקנדה; ההשפעה הדנית פחתה במקצת בעשורים האחרונים בגלל ההגירה החוצה.

## קישורים חיצוניים

## הערות שוליים

*
יחסי צ'ילה–קנדה

**יחסי צ'ילה–קנדה** מתייחסים ליחסים הדיפלומטיים בין קנדה לצ'ילה. שתי המדינות חברות ב-APEC, בארגון מדינות אמריקה ובארגון לשיתוף פעולה ופיתוח כלכלי.

## היסטוריה
בשנת 1818 הכריזה צ'ילה על עצמאותה מספרד ועצמאותה הוכרה בשנת 1844. בשנת 1892 צ'ילה פתחה קונסוליה בעיר ונקובר עקב נוכחותם של מלחים צ'יליאנים בעיר. צ'ילה המשיכה לפתוח קונסוליות בערים אחרות בקנדה כמו בעיר קוויבק (1885), ברנטפורד (1907) ובמונטריאול (1923). באותה עת לא הייתה לקנדה נוכחות דיפלומטית בצ'ילה שכן היא הייתה עדיין חלק מהאימפריה הבריטית וכל ענייניה הבינלאומיים התנהלו דרך לונדון. קנדה קיבלה שליטה מלאה ביחסים הדיפלומטיים לאחר כניסתו לתוקף של חוק ווסטמינסטר בשנת 1931.

במהלך מלחמת העולם השנייה החלה קנדה לכונן יחסים דיפלומטיים עם מדינות אמריקה הלטינית. בשנת 1941 יצאה משלחת מסחרית קנדית לצ'ילה וחתמה על אמנה מסחרית. צ'ילה, חברת מדינות ABC, נתפסה כמדינת חשובה באזור וקנדה כוננה יחסים דיפלומטיים עם צ'ילה בשנת 1941. ביולי 1942 צ'ילה פתחה נציגות דיפלומטית באוטווה. באותה שנה, קנדה פתחה גם היא נציגות דיפלומטית בסנטיאגו. ביוני 1944, שדרגו שתי המדינות את הנציגויות שלהם לשגרירויות, בהתאמה.

ב-11 בספטמבר 1973, נשיא צ'ילה, שנבחר באופן דמוקרטי, סלבדור איינדה, הורחק מהשלטון בהפיכה על ידי הגנרל אוגוסטו פינושה. זמן קצר לאחר ההפיכה ברחו כמה אזרחים צ'יליאנים לשגרירות קנדה בסנטיאגו בבקשה למקלט. המזכיר הראשון הקנדי מארק דולגין ודוד אדם איפשרו כניסה לצ'יליאנים ושכנו אותם בשגרירות ובבית השגריר הקנדי (באותה תקופה היה השגריר בארגנטינה). כ-16 איש אושפזו בשגרירות. לאחר חודש של אירוח הצ'יליאנים, קנדה (והממשלה הצ'יליאנית) איפשרו לשלוח את כל 16 האנשים לקנדה ליישוב מחדש. משנת 1973 עד 1990 קנדה קלטה כ-7,000 אזרחים צ'ילה כפליטים.

בשנת 2016 חגגו שתי המדינות 75 שנות יחסים דיפלומטיים. אייר קנדה מפעילה טיסות ישירות בין טורונטו לסנטיאגו.

## ביקורים רשמיים
[שמאל|ממוזער|[ראש ממשלת קנדה ג'סטין טרודו ונשיאת צ'ילה מישל בצ'לט שהגיעו לפסגת ה-APEC בפרו, 2016.]]
**ביקורים רשמיים מקנדה לצ'ילה**
* ראש הממשלה ז'אן קרטיין (1998)
* ראש הממשלה פול מרטין (2004)
* ראש הממשלה סטיבן הרפר (2012)

**ביקורים רשמיים מצ'ילה לקנדה**
* הנשיא אדוארדו פריי רואיס-טאגלה (1997)
* הנשיאה מישל בצ'לט (2008)
* הנשיא סבסטיאן פיניירה (2013)

## יחסי סחר
בשנת 1996 חתמו קנדה וצ'ילה על הסכם סחר חופשי. בשנת 2016 הסתכם המסחר בין קנדה וצ'ילה ב-2.4 מיליארד דולר קנדי. היצוא של קנדה לצ'ילה כולל: מכונות, כימיקלים, שומנים ודגני דגנים ומוצרים מינרליים. יצוא צ'ילה לקנדה כולל: נחושת, אבנים יקרות ומתכות (בעיקר זהב וכסף), פירות, דגים ופירות ים (סלמון) ומשקאות (יין). בשנת 2015 השקיעה קנדה השקעות בשווי 15 מיליארד דולר בצ'ילה והיא המשקיעה השלישית בגודלה בצ'ילה אחרי ארצות הברית וספרד. חברות רב לאומיות קנדיות כמו בריק גולד וסקוטיאבנק משקיעות בצ'ילה. יינות צ'יליאנים ניתן למצוא ברחבי קנדה.

## נציגויות דיפלומטיות
* קנדה מחזיקה בשגרירות בבירת צ'ילה, סנטיאגו.
* צ'ילה מחזיקה בשגרירות בבירת קנדה, אוטווה. בנוסף מחזיקה בקונסוליות כלליות במונטריאול, טורונטו וונקובר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יוסף בר-נר

**יוסף בר-נר** (ברינר) (4 בינואר 1906 – 5 בספטמבר 1982) היה קצין משטרה, סגן אלוף בצה"ל, ממקימי המשטרה הצבאית החוקרת.

## קורות חייו
נולד בלבוב (פולין), ז' טבת תרס"ו (4 בינואר 1906) לאביו אהרן ברינר (סוחר) ולאמו איטה בת יעקב יוסף וייס. קיבל חינוך מסורתי ותיכוני. היה חבר ב"החלוץ" ועבר את ההכשרה.

עלה לארץ בשנת תרפ"ד (1924). עבד כפועל בפרדסי פתח-תקוה.

## שירות במשטרה
בשנת 1925 התגייס למשטרה הצבאית הא"י שבהנהלתו של המפקד חלים באסטה. כעבור שישה חדשים עבר למשטרה בצפון הארץ ושירת בצמח ובמטולה.

בשנת 1927 עבר למשטרה המנדטורית הא"י. באותה שנה נשא לאישה את שושנה בת דוד כתר.

בשנת 1933 עלה לדרגת מפקח משנה (סאב אינספקטור).

בשנות 1933–1934 שירת בתור קצין חקירות בעיר העתיקה בירושלים ואחר כך כקצין (בעל כוכב אחד) מנהל תחנת המשטרה במחנה יהודה (תחנת "מוסטאשפא").

בשנת 1936 הצליח להדוף ב"עין כרם" כנופיה ערבית שירתה על שכונת "בית וגן" בירושלים. אחד מאנשי הכנופיה נהרג על ידו, ואז, מחשש נקמה מאנשי הכנופיות בסביבות ירושלים הועבר לטבריה עד 1938.אחר כך עבר לעפולה ומשם בשנת 1940 לתל אביב ועלה בדרגה לדגת מפקח (שני כוכבים),

עבר למחוז יפו-ת"א כאחראי על המחלקה הפלילית בבולשת. במשך הזמן שירת גם ברחובות.

בשנת 1946 השתחרר מהמשטרה ויסד וניהל את חברת "עלה", שירות נסיעות וחבילות ברחוב יהודה הלוי בתל אביב.

בשנת 1948, אחרי הכרזת המדינה, נקרא לעזור לשופט השלום הראשי בת"א בכור שלום שטרית, שר המיעוטים והמשטרה לעתיד. ניתנה לו דרגה של כתר (מיג'ור) והוא השקיע הרבה מרץ ויידע לעזור לשופט שטרית בהכנת תקנון המשטרה. בשלב מאוחר יותר נתמנה כממלא מקום מפקד משטרת מחוז ת"א.

## פעילות בצה"ל
ביוני 1950 עבר לצה"ל בדרגת סגן-אלוף לנהל את מחלקת המשטרה הצבאית החוקרת של צה"ל- יחידה בצה"ל השייכת לחיל המשטרה הצבאית שעוסקת בחקירה משטרתית בתוך צה"ל, שירת בתפקיד זה עד שנת 1961. בתקופת שרותו הצליח לארגן את משרד החקירות ולחנך עשרות חיילים וקצינים במקצוע החקירות.

בשנת 1961 השתחרר מצה"ל ונתקבל בתור מזכיר כללי של "לשכת המסחר תל אביב-יפו".

## פעילותו בבנייה החופשית
הצטרף לבנייה החופשית בשנת 1934 בירושלים בלשכת "נור אל חיכמאת". בשנת 1936 צורף ללשכת "גינוסר" בטבריה. בשנת 1942 הגיע לתל אביב והצטרף ל"לשכת הכוכב מס' 13" . בשנת 1943 נבחר לשמש כנשיא ה-5 של לשכת הכוכב.

בשנת 1964 נבחר כ"מזכיר גדול" בפועל של הלשכה הגדולה של הבונים החופשים בישראל.

יסד בזמנו את הקמת לשכת "בצלאל" – של הבונים החופשיים, בת"א והיה נשיאה והמייסד הראשון.

בשנת 1972 נבחר לנשיא גדול של הלשכה הגדולה למדינה ישראל של הבונים החופשיים.

נפטר בשנת 1982 ונקבר בבית העלמין חולון.

## קישורים חיצוניים
* לשכת המסחר ת"א,,והמרכז **אודות**

## הערות שוליים

קטגוריה:אישים הקבורים בבית העלמין הדרום
קטגוריה:אנשי העלייה הרביעית
קטגוריה:קצינים יהודים במשטרת המנדט
קטגוריה:חברי הבונים החופשיים בישראל
קטגוריה:חיל המשטרה הצבאית
קטגוריה:ישראלים ילידי פולין
קטגוריה:סגני-אלופים בצה"ל
קטגוריה:שוטרים ישראלים
קטגוריה:ישראלים שנולדו ב-1906
קטגוריה:ישראלים שנפטרו ב-1982
מגפת הקורונה באלבניה

**[[מגפת הקורונה]]** התפשטה לאלבניה ב-8 במרץ 2020. המקרה הראשון נרשם בעיר הבירה של אלבניה, טירנה.

## ציר זמן
ב-8 במרץ 2020, אלבניה אישרה את שני מקרי ההידבקות הראשונים במדינה, בהם חלו אב ובנו, אשר חזרו מטיול מפירנצה, איטליה.

באותו היום, הממשלה הפסיקה את כל הטיסות וההפלגות לצפון איטליה עד 3 באפריל, תוך שהפסיקה את כל הלימודים בבתי הספר למשך שבועיים, הורתה לבטל את כל המפגשים הציבוריים הגדולים וביקשה מפדרציות הספורט לבטל את המשחקים המתוכננים. שרת הבריאות האלבנית אולגטה מנסטירליו הודיעה כי כל מי שייכנס לאלבניה מאזורים בהסגר באיטליה יצטרך לבודד את עצמו או לעמוד בעונש שיוטל עליו אם לא יצליח לעשות זאת.

ב-10 במרץ קרא הנשיא איליר מטה לרופאים האלבנים בדימוס להיכנס שוב לשוק העבודה, במטרה להשתלט על נגיף הקורונה.

ב-10 במרץ התגלה כי אישה ממרילנד חלתה בנגיף קורונה חדש לאחר ביקורה באלבניה. כמו כן, היא שהתה בשדה תעופה טורקי.

ב-12 במרץ הצהירה סגנית שרת הבריאות וההגנה הסוציאלית, מירה רקקולי כי במהלך אותה היממה נבדקו 145 בני אדם בחשד שנדבקו ב-COVID-19. מתוכם 23 נמצאו כחולים בנגיף, 18 מהם אסימפטומטיים ובבידוד עצמי ו-5 אושפזו. על פי התוצאות, הם נדבקו בעקבות כך ששהו באיטליה ובאו במגע עם התושבים שם. בסך הכל 134 אנשים היו בהסגר.

החל מ-13 במרץ, אלבניה הטילה הסגר על כל הערים הגדולות במדינה, כולל גם את טירנה, עד חצות של יום ראשון, 15 במרץ 2020. דרכים המחברות בין ערים מרכזיות סגורות אף הן. ישנם אישורים מיוחדים שמחלקת המשטרה באלבניה לאזרחים זרים בלבד שצריכים להגיע לשדה התעופה. כל המסעדות, ברים והמתקנים הציבוריים למיניהם נסגרו.

ב-17 במרץ פורסם כי במדינה יש 55 אנשים שנדבקו, כש-25 מתוכם מאושפזים וזאת תוך ש-3 מהם נמצאים תחת פיקוח אינטנסיבי של בית החולים המקומי. ביומיים שלאחר מכן, פורסם כי מספר מקרי ההידבקות עלה ל-59, ומספר מקרי המוות עלה לשניים. ב-25 במרץ, דווחה על 146 חולים, חמישה מתים ו-17 מחלימים במדינה.

ב-26 במרץ אובחנו 28 מקרי הדבקות חדשים, מה שהביא את מספר החולים במדינה ל-174. 73 אנשים אושפזו, 3 אושפזו בטיפול נמרץ מתוכם 2 במצב אנוש. דווח על מקרה מוות שישי כתוצאה מהנגיף.

ב-3 באפריל דווח על 304 חולים, 17 מתים ו-89 מבריאים במדינה. במאי 2020, דווח על 31 מקרי מוות, 798 מקרי הדבקה (מתוכם 4 במצב קשה) ו-519 מקרי הבראה.

המדינה חולקה לאזורים ירוקים ואדומים בהתאם לרמת התחלואה. כך נקבע באיזה אזור יהיה הסגר הדוק יותר והיכן פחות. עד 25 באפריל, התאפשרה תנועה במשך 90 דקות ביממה. ב-30 באוקטובר, דווח על 502 מקרי מוות בסך הכול במדינה, תוך שפורסם כי מספר החולים במדינה עומד על 20,634.

## קישורים חיצוניים

## הערות שוליים

אלבניה
קטגוריה:אלבניה: היסטוריה
אלבניה
מחלה זיהומית מפציעה

**מחלה זיהומית מַפְצִיעָה** (באנגלית: **emerging infectious disease**, בראשי תיבות: **EID**) היא מחלה ממקור זיהומי ששיעור ההדבקה שלה בבני אדם נמצא במגמת עלייה בעבר הקרוב או עלול לגבור בעתיד הקרוב.
מחלות מפציעות כוללות גם מחלות מידבקות שהופיעו באזורים גאוגרפים חדשים או שהתגברו בפתאומיות. הקבוצה כוללת מחלות זיהומיות חדשות וכן מחלות שחזרו לאחר תקופת הפסקה.
לפעמים מחלות ישנות מופיעות מחדש במופע קליני חדש שלעיתים עלול להיות קשה או קטלני. מחלות כאלה מכונות מחלות מפציעות מחדש (re-emerging diseases).

## גורמים
מחקרים מראים שקרוב ל-60% מהמחלות הזיהומיות המוכרות הפוגעות באדם וקרוב ל-75% מהמחלות המפציעות בשלושת העשורים האחרונים מקורם בבעלי חיים.
סקירת נתונים של השנים 1940–2004 הכוללים 335 מקרי מחלות מפציעות מראה שיש אזורים המועדים יותר מאחרים להופעה של מחלות מפציעות ושיש קשר בין המצב הסוציו-אקנומי והסביבה האקולוגית ושכיחות הופעת המחלות המפציעות.
המרכזים לבקרת מחלות ומניעתן מפרסמים כתב עת Emerging Infectious Diseases  ומתארים את הגורמים הבאים כתורמים או עלולים לתרום למחלות מפציעות:
* הסתגלות מיקרוביולוגית, כמו הסחף הגנטי וההעברה האנטיגנית של נגיף השפעת Infulenza A.
* שינוי בפגיעוּת האנושית, כגון היחלשות חיסונית בקרב אוכלוסייה גדולה כתוצאה ממגפת האיידס.
*אקלים ומזג אוויר, לדוגמה נגיפים זואוטוניים כגון אלה הגורמים לקדחת מערב הנילוס המועברת על ידי יתושים, מתפשטת אל מעבר לאזורים הטרופיים כתוצאה מההתחממות הגלובלית.
* שינויים דמוגרפיים ומסחר, כגון ההתפשטות המהירה של מחלת הסארס או התפרצות נגיף קורונה-ווהאן כתוצאה מנסיעות ברחבי העולם.
* מערכת בריאות הציבור לקויה, כגון בזימבבואה.
* עוני ואי-שוויון חברתי. שחפת היא בעיה המצויה בעיקר באזורי עוני.
* מלחמות ורעב.
* טרור ביולוגי כגון התקפות אנתרקס.
* סכרים ומערכות השקיה, כגון יתושים הגורמים למלריה המתרבים בעקבות הצטברות מים עומדים.
* תנועות התנגדות לחיסונים ותנועות הדוגלות בטיפולים פסאודו-מדעיים במקום ברפואה.

## ראו גם
* זואונוסיס

## קישורים חיצוניים

## הערות שוליים

קטגוריה:מחלות זיהומיות וטפיליות
יחסי דנמרק–מקסיקו

**יחסי דנמרק–מקסיקו** מתייחסים ליחסי החוץ בין דנמרק למקסיקו. שתי המדינות חברות בארגון לשיתוף פעולה ופיתוח כלכלי ובאו"ם.

## היסטוריה
שמאל|ממוזער|הסכם ידידות, סחר וניווט בין מקסיקו לדנמרק שנחתם בשנת 1827.
הדני הידוע הראשון שביקר במקסיקו היה יקוב הדאקיאן, נסיך דני שהגיע למקסיקו בשנת 1542 וחי בקרב הילידים בדרום מקסיקו. היחסים הדיפלומטיים החלו ב-19 ביולי 1827 עם חתימת *הסכם ידידות, סחר וניווט* בין שתי המדינות.

בשנת 1864, מקסיקו מינתה את השגריר הראשון שלה לדנמרק. זמן קצר לאחר מכן, נפתחה בקופנהגן קונסוליית כבוד של מקסיקו תחת הקונסוליה הכללית של מקסיקו בהמבורג, גרמניה, ובמרץ 1931 נפתחה הנציגות המקסיקנית הראשונה בבירת דנמרק. במהלך מלחמת העולם השנייה, מקסיקו סגרה את נציגותה בדנמרק, בעוד דנמרק שמרה על משרדה הדיפלומטי במקסיקו פתוח. זמן קצר לאחר תום המלחמה, מקסיקו פתחה מחדש את נציגותה בקופנהגן ובשנת 1956 שתי המדינות העלו את הייצוגים הדיפלומטיים שלהן לדרגת שגרירויות.

בשנת 1966 ביקרה נסיכת הכתר (והמלכה לעתיד) מרגרטה השנייה מדנמרק ביקור רשמי במקסיקו. מאז הביקור הראשוני היו כמה ביקורים רמי דרג בין מנהיגי שתי המדינות. בשנת 2007 ערך הנשיא פליפה קלדרון את ביקורו הראשון של נשיא מקסיקו בדנמרק.

בשנת 2017 חגגו שתי המדינות 190 שנה של יחסים דיפלומטיים.

## ביקורים רמי דרג
**ביקורים רמי דרג מדנמרק למקסיקו**
* מרגרטה השנייה, מלכת דנמרק (1966, 2008)
* ראש הממשלה פול שליסלר (1989)
* ראש הממשלה אנדרס פוג ראסמוסן (2002, 2003)
* הנסיך פרדריק (2013)
* ראש הממשלה לארס לקה ראסמוסן (2017)

**ביקורים רמי דרג ממקסיקו לדנמרק**
* הנשיא פליפה קלדרון (2007, 2009)
* הנשיא אנריקה פניה נייטו (2016)

## הסכמים דו צדדיים
במהלך השנים שתי המדינות חתמו על מספר הסכמים דו צדדיים כמו הסכם לשיתוף פעולה כלכלי; הסכם להגנה הדדית על יצירותיהם של מחברים, מלחינים ואמנים; הסכם לשיתוף פעולה מדעי וטכני; הסכם להימנעות ממיסוי כפול ולמניעת העלמות מס במס הכנסה ורכוש; והסכם לקידום והגנה הדדית על השקעות.

## תחבורה
קיימות טיסות ישירות בין נמל התעופה הבינלאומי קנקון לנמל התעופה קופנהגן קסטרופ עם חברות התעופה הבאות: תומאס קוק איירליינס סקנדינביה ו-TUI איירווייז.

## יחסי סחר
שמאל|ממוזער|שגרירות מקסיקו בקופנהגן
בשנת 1997 חתמה מקסיקו על הסכם סחר חופשי עם האיחוד האירופי (הכולל את דנמרק). מאז, הסחר בין שתי המדינות גבר באופן דרמטי. בשנת 2018 הסתכם הסחר הדו-צדדי בין שתי המדינות ב-904 מיליון דולר. הייצוא העיקרי של דנמרק למקסיקו כולל: אלקטרוניקה, צעצועים, תרופות, כלים כירורגיים ומכונות תעשייתיות. הייצוא העיקרי של מקסיקו לדנמרק כולל: חלקי מטוס, צנטריפוגות, מחשבים, מנועים, גנרטורים, תרופות וטלפונים (כולל טלפונים ניידים).

דנמרק היא המשקיעה הגדולה ביותר במקסיקו מכל המדינות הנורדיות וישנן 218 חברות דניות הפועלות במקסיקו, בעיקר בענפי הייצור, הבנייה והתחבורה. חברות רב-לאומיות דניות דוגמת מארסק, גרונדפוס, לגו, דניסקו, נובו נורדיסק, FLSmidth ודנפוס פועלות במקסיקו. חברת Cemex, רב-לאומית מקסיקנית, פועלת בדנמרק יחד עם 31 חברות מקסיקניות נוספות הפועלות במדינה.

## נציגויות דיפלומטיות
* דנמרק מחזיקה במקסיקו שגרירות במקסיקו סיטי ו-5 קונסוליות בקנקון, מסטלאן, מונטריי, טיחואנה ווראקרוס.
* מקסיקו מחזיקה בדנמרק שגרירות בקופנהגן וקונסוליה כללית באורהוס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סין–תוניסיה

**יחסי סין–תוניסיה** הם יחסי החוץ בין סין לבין תוניסיה. סין כוננה יחסים דיפלומטיים עם תוניסיה ב-1964, 8 שנים אחרי שתוניסיה קיבלה את עצמאותה.

## ביקורים רשמיים
נשיא סין ג'יאנג דזה-מין ביקר בתוניסיה באפריל 2002, וחתם על סדרה של הסכמים כלכליים, תמיכה טכנית ופיננסית, יחד עם הסכמים לשיתוף פעולה תרבותי.

## מימון פיתוח סיני לתוניסיה
משנת 2000 עד שנת 2011, היו כ-15 פרויקטים רשמיים למימון פיתוח סיני המזוהים בתוניסיה באמצעות דוחות תקשורתיים שונים. פרויקטים אלה נעים מסיוע הומניטארי בסכום של 4.6 מיליון דולר לתוניסיה בשנת 2011, להסכם שיתוף פעולה טכני וכלכלי בשנת 2011, ומענק של 30 מיליון דולר כדי לבנות שני סכרים בנפת טאטואיין בדרום תוניסיה.

## קישורים חיצוניים

* Beijing steps up soft power offensive in Tunis, אפריקה אינטליג'נס (נדרש רישום חינם לאתר), 12 ביוני 2025

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארגנטינה–דנמרק

**יחסי ארגנטינה–דנמרק** הם היחסים הבילטרליים הרשמיים, הפוליטיים, השיתופיים והמדיניים שבין מדינת הרפובליקה הארגנטינאית לבין ממלכת דנמרק.

## רקע
שתי המדינות כוננו יחסים דיפלומטיים ב-20 בינואר 1941. בשנת 2019 ביקרו מרגרטה השנייה, מלכת דנמרק ובנה פרדריק, נסיך הכתר של דנמרק בביקור רשמי בארגנטינה.

## נציגויות דיפלומטיות
* ארגנטינה מחזיקה בדנמרק שגרירות בקופנהגן.
* דנמרק מחזיקה בארגנטינה שגרירות בבואנוס איירס ו-7 קונסוליות בבאיה בלנקה, קורדובה, מנדוזה, נקוצ'אה, רוסאריו, טוקומאן וטרס ארויוס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טורקיה–תוניסיה

**יחסי טורקיה–תוניסיה** (בטורקית: **Tunus-Türkiye ilişkileri**, בערבית: **العلاقات التركية التونسية**) הם יחסי החוץ בין '''הרפובליקה הטורקית''' ובין '''הרפובליקה התוניסאית'''. שתי המדינות חברות מלאות באיחוד מדינות הים התיכון. המדינות מקיימות קשרים אתניים ותרבותיים חזקים מאז הקולוניזציה העות'מאנית של תוניסיה החל בראשית המאה ה-16. בגלל כמה מאות שנים של שליטה עות'מאנית רשמית בתוניסיה, עד 25% מאזרחי תוניסיה הם ממוצא טורקי קריאולי.

## נציגויות דיפלומטיות
* תוניסיה מחזיקה בטורקיה שגרירות באנקרה וקונסוליה כללית באיסטנבול.
* טורקיה מחזיקה בתוניסיה שגרירות בתוניס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי יפן–שוודיה

**יחסי יפן–שוודיה** הם היחסים הדו-צדדיים שבין יפן וממלכת שוודיה.

## רקע
קשרים בין המדינות החלו במהלך המאה ה-18 כאשר קרל פיטר תונברג, תלמידו של הבוטנאי קארולוס ליניאוס, הגיע ליפן לאיסוף ומחקר צמחים. זה הפך אותו לאזרח השוודי הראשון שביקר ביפן.

היחסים הדיפלומטיים הרשמיים של יפן ושוודיה כוננו על ידי חתימת האמנה השוודית-יפנית בשנת 1868, שהיה גם החוזה הראשון שממשלת מייג'י כרתה עם מדינה זרה. במהלך העשור הראשון של המאה ה-20 החלו שתי המדינות לפתוח נציגויות דיפלומטיות בטוקיו ובסטוקהולם, ואז הועלו לדרגת שגרירויות בשנת 1957.

יפן היא שותפת הסחר השנייה בגודלה של שוודיה באסיה, וכמה נושאים מהמדיניות השוודית כמו רווחה, הזדקנות אוכלוסין ועניינים בינלאומיים כמו שמירת שלום וסיוע בפיתוח רשמי הובאו לדוגמה על ידי יפן. היחסים הדו-צדדיים מתחזקים גם באמצעות ביקורים רשמיים, ביקורי מלוכה, חילופי תרבות או אקדמיה משני הצדדים.

## נציגויות דיפלומטיות
* יפן מחזיקה בשוודיה שגרירות בסטוקהולם ו-2 קונסוליות במאלמו וגטבורג.
* שוודיה מחזיקה ביפן שגרירות בטוקיו ו-2 קונסוליות בפוקואוקה וקובה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הונג קונג – רוסיה

**יחסי הונג קונג–רוסיה** הם היחסים הדיפלומטיים שבין הונג קונג ורוסיה.

## היסטוריה
לאחר הקמת הרפובליקה העממית של סין בשנת 1949, רוב הרוסים הלבנים שחיו בסין, והיו מרוכזים בעיקר באזור שנגחאי, החלו לעשות את דרכם לעבר הונג קונג שהייתה אז תחת שליטת בריטניה, אולם נתקלו בקשיים רבים מצד השלטונות הסיניים. אף על פי כן, עד 1980 למעלה מ-20,000 רוסים לבנים עברו להונג קונג, כאשר רובם המשיך משם לארצות אחרות. סירוב הסינים להחזירם לברית המועצות, היה אחד הגורמים אשר הביאו לפרוץ הפיצול הסיני-סובייטי בשנת 1969.

## נציגויות דיפלומטיות
רוסיה מחזיקה בהונג קונג קונסוליה כללית, בעוד להונג קונג אין ייצוג דיפלומטי ברוסיה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – תאילנד

**יחסי ארצות הברית–תאילנד** הם היחסים הדיפלומטיים בין ארצות הברית לבין תאילנד.

## היסטוריה
בשנת 1833 נחתם הסכם הידידות והסחר בין המדינות. ארצות הברית ותאילנד כוננו יחסים דיפלומטיים בשנת 1882. תאילנד היא בעלת ברית מרכזית של ארצות הברית בדרום-מזרח אסיה: מאז סיום מלחמת העולם השנייה שתי המדינות הרחיבו משמעותית את יחסי הדיפלומטיה והסחר. תאילנד היא גם אחת מבעלות בריתה העיקריות של ארצות הברית שאינן חברות בנאט"ו.

## יחסי סחר
ארצות הברית היא שותפת הסחר השלישית בגודלה של תאילנד (אחרי יפן וסין). הסחר הכולל בין שתי המדינות הסתכם ביותר מ-35 מיליארד דולר בשנת 2011. ארצות הברית היא גם אחת המשקיעות הגדולות במשק התאילנדי, ומשקיעה בה יותר מ-466 מיליון דולר. יבוא תאילנד מארצות הברית כולל: מכונות, כימיקלים, זהב, אופטיקה, מכשירים רפואיים, מטוסים ומוצרים חקלאיים. יצוא תאילנד לארצות הברית כולל: מכונות, גומי, בשר, שרימפס וטונה, תכשיטים, מוצרים חקלאיים.

בעקבות תוכנית המכסים של טראמפ הוטלו על תוצרת תאילנדית המיובאת לארצות הברית מכס של 19%. ב-2024 עמד הייצוא התאילנדי לארצות הברית על סכום של יותר מ-63 מיליארד דולר.

## נציגויות דיפלומטיות
* ארצות הברית מחזיקה בתאילנד שגרירות בבנגקוק וקונסוליה כללית בצ'יאנג מאי.
* תאילנד מחזיקה בארצות הברית שגרירות בוושינגטון די. סי. ו-13 קונסוליות באטלנטה, בוסטון, שיקגו, דאלאס, דנוור, הונולולו, יוסטון, לוס אנג'לס, מיאמי, ניו אורלינס, ניו יורק, פורטלנד וסולט לייק סיטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בלגיה–שווייץ

**יחסי בלגיה–שווייץ** הם היחסים הדיפלומטיים בין **[[בלגיה|ממלכת בלגיה]]** לבין **[[שווייץ|הקונפדרציה השווייצרית]]**.

## היסטוריה
בלגיה פתחה לראשונה שגרירות בשווייץ בשנת 1840. השגרירות השווייצרית בבריסל נפתחה בשנת 1918. אלברט הראשון, מלך הבלגים היה מבקר בשווייץ כדרך קבע תוך שמירה על מסורות משפחת המלוכה הבלגית. בין 1945 ל-1950, לאופולד השלישי, מלך הבלגים ומשפחתו חיו בשווייץ.

לאחר שבודואן, מלך הבלגים הומלך בשנת 1951, הוא המשיך לקיים מערכת יחסים טובה עם שווייץ וקיים ביקור בה בשנת 1989. אחת עשרה שנים אחר כך, אלברט השני, מלך הבלגים ביקר בשווייץ (21 בנובמבר–22 בנובמבר 2000). לאחר מסירת הכתר של אלברט השני לידי בנו, פיליפ, מלך הבלגים, בלגיה הוסיפה לקיים קשרים טובים עם שווייץ.

## נציגויות דיפלומטיות
* בלגיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. בלגיה מיוצגת בשווייץ גם בדרג הקונסולרי באמצעות ארבע קונסוליות שהיא מחזיקה בז'נבה, לוגאנו, סנט גאלן, וציריך.
* שווייץ מיוצגת בבלגיה בדרג השגרירות באמצעות שגרירות רשמית שהיא מחזיקה בבריסל, בירת המדינה. שווייץ מיוצגת בבלגיה גם בדרג הקונסולרי באמצעות שתי קונסוליות רשמיות שהיא מחזיקה באנטוורפן, ובליאז'.

## שווייצרים בבלגיה
על פי הלשכה השווייצרית המרכזית לסטטיסטיקה, בסוף שנת 2017 התגוררו בבלגיה שבעת אלפים שמונה מאות שלושים וארבעה אזרחים שווייצרים, כאשר חמשת אלפים שש מאות ועשרים מהם החזיקו באזרחות כפולה בלגית-שווייצרית.

## קישורים חיצוניים

* Bilateral relations Switzerland–Belgium, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
רוברט ברקמן

**רוברט ברקמן** (באנגלית: **Robert Brackman**; 25 בספטמבר 1898 – 16 ביולי 1980) היה צייר יהודי-אמריקאי,  שהתפרסם בעיקר מציורים דיוקנות.

## קורות חיים
רוברט ברקמן נולד בסביבות אודסה באימפריה רוסית. בשנת 1908 משפחתו עברה לארצות הברית. הוא למד באקדמיה לעיצוב בשנים 1919–1921. בשנת 1931 הוא התחיל קריירה ארוכת שנים של מורה לציור במוסדות שונות בניו יורק וקונטיקט. בין תלמידיו היו ציירים אמריקאים רבים לרבות יצחק הולץ.

רוברט ברקמן צייר דיוקנות של ג'ון ד. רוקפלר, הבן, צ'ארלס לינדברג, ג'ון פוסטר דאלס וידוענים אמריקאים נוספים. בשנת 1958 הוענקה לו מדליית זהב של בק. ציורים שלו כלולים באוסף של מוזיאונים שונים בארצות הברית לרבות מוזיאון ברוקלין ומוזיאון סמית'סוניאן לאמנות אמריקאית.

## קישורים חיצוניים

* ציורים של רוברט ברקמן
* קורות חיים וציורים
* 

## הערות שוליים

קטגוריה:יהודים שהיגרו מרוסיה לארצות הברית
קטגוריה:אמנים יהודים אמריקאים
קטגוריה:ציירים יהודים אמריקאים
קטגוריה:אמריקאים שנולדו ב-1898
קטגוריה:אמריקאים שנפטרו ב-1980
יחסי אירלנד–שווייץ

**יחסי אירלנד–שווייץ** הם היחסים הדיפלומטיים הרשמיים שבין **[[אירלנד|הרפובליקה של אירלנד]]** לבין **[[שווייץ|הקונפדרציה השווייצרית]]**.

## היסטוריה
שווייץ פתחה קונסוליה כללית בדבלין ב-1934, היא עבדה בכפוף לשגרירות השווייצרית בלונדון, בירת הממלכה המאוחדת. צירות שווייצרית נפתחה בדבלין ב-1939 והיא נהפכה לשגרירות ב-1962. אירלנד מחזיקה נציגות דיפלומטית בשווייץ מאז שנת 1940, היא הייתה בתחילה נציגות שראשה הוא הממונה על היחסים, אחר כך שר החוץ, ואז היא שודרגה בשנת 1962 לשגרירות. הביקור הרשמי של נשיא אירלנד שון או'קלי הוא אבן דרך ביחסים השווייצריים-איריים.

שתי המדינות נהגו במדיניות נייטרלית במלחמת העולם השנייה ושתיהן עקב כך יצאו עם נזקים כלכליים פחותים מהמלחמה לעומת שכנותיהן שנלחמו למען צד מסוים.

## נציגויות דיפלומטיות
* אירלנד מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. אירלנד מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך.
* שווייץ מיוצגת באירלנד בדרג השגרירות באמצעות שגרירות רשמית שהיא מחזיקה בדבלין, בירת המדינה.

## שווייצרים באירלנד
על פי הלשכה השווייצרית המרכזית לסטטיסטיקה, בסוף שנת 2018 התגוררו בשווייץ אלף שש מאות ושמונה עשרה אזרחים שווייצרים.

## קישורים חיצוניים

* Bilateral relations Switzerland–Ireland, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דנמרק–לטביה

**יחסי דנמרק–לטביה** הם היחסים הדו-צדדיים בין דנמרק לבין לטביה. שתי המדינות הן חברות האיחוד האירופי ונאט"ו.

## היסטוריה
דנמרק הכירה בלטביה ב-7 בפברואר 1921, ושתי המדינות כוננו יחסים דיפלומטיים ב-27 באוגוסט 1991. ב-3 בנובמבר 1924, נחתם בין המדינות הסכם מסחר וניווט. ב-28 באוגוסט 1930, נחתם הסכם הסגרה הדדית.

## יחסי סחר
היצוא הדני ללטביה הסתכם בסך של 1 מיליארד קרונה דנית, והיצוא הלטבי לדנמרק הסתכם 1,6 מיליארד קרונה דנית. דנמרק היא המשקיעה השלישית בגודלה בלטביה, אחרי אסטוניה ושוודיה.

## יחסים פוליטיים
ב-1992 ביקרה מרגרטה השנייה, מלכת דנמרק בלטביה ושאר המדינות הבלטיות, אסטוניה וליטא. ב-27 באוגוסט 2001, כשמוגנס ליקטופט ביקר בריגה הוא תמך בצירוף לטביה לאיחוד האירופי. שר החוץ של לטביה, גירטס ולדיס קריסטובסקיס ביקר בדנמרק ב-19 בינואר 2011, ונפגש עם שר החוץ של דנמרק, לין Espersen. השרים דנו במצב באפגניסטן, אמנת ליסבון ועל המצב בבלארוס. שרי החוץ של דנמרק ולטביה, גינו יחד את מעצר חברי האופוזיציה בבלארוס.

## נציגויות דיפלומטיות
דנמרק מחזיקה בלטביה שגרירות בריגה. מאידך, לטביה מחזיקה בדנמרק שגרירות בקופנהגן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הינדה וייס

**הינדה וייס** (נולדה ב-1980) היא אמנית וידאו וצלמת. חיה ועובדת בניו יורק.

## ביוגרפיה
הינדה וייס נולדה באוהיו, ארצות הברית בשנת 1980. עלתה ארצה עם משפחתה בגיל צעיר. היא התחנכה בירושלים במסגרות של חינוך דתי ולמדה בתיכון באולפנה התורנית לאמנויות בירושלים.

וייס היא בוגרת תואר ראשון במדרשה לאמנות ותואר שני באוניברסיטת קולומביה. פעולתה מתרחשת בתוך מרחב אינטר־מדיומלי, נעדר גבולות ברורים – צילום, וידאו, מיצג ומיצב, תוך רקיחת עולם דימויים הממזג בין מציאות, בדיון ומיתוס.

עבודות הווידאו של וייס הן פעמים רבות קומפוזיציות של נופים המשלבים בין זמנים שונים, מרחבים פרטיים וציבוריים והאנשים החיים בתוכם. היא משלבת בין טכניקות תיעודיות יומיומיות ופרקטיקות סוריאליסטיות של התקה אסוציאטיבית וקולאז' וידאו. וייס משתמשת במניפולציות וידאו וקול יחד עם טכניקות עיבוד דיגיטליות, כדי לחבר מקומות וזמנים לסביבות בדיוניות אך עם זאת, מוכרות מאוד.

עבודותיה הוצגו בתערוכות יחיד ובתערוכות קבוצתיות, בישראל ומחוצה לה, וביניהם מוזיאון ישראל, מוזיאון תל אביב, ומוזיאון הרצליה. וייס השתתפה בתוכנית הרזידנסי ארטפורט תל אביב, בסיס בפרנקפורט ומיטפקטורי בפראג.

עבודותיה נמצאות באוספים ציבוריים ופרטיים בארץ ובעולם, בין השאר באוסף מוזיאון תל אביב ובאוסף "הארץ".

## תערוכות
### תערוכת יחיד
* 2007 - הינדה וייס - תצלומים, גלריה המדרשה, תל אביב
* 2009 - גן אלנבי, גלריה טבי דרזנר, תל אביב
* 2011 - העולם הזה, חדר פרויקטים, גלריה 39, תל אביב
* 2017 - אחרי היעל הנובי, מוזיאון הרצליה לאמנות עכשווית
* 2017 - אחרי היעל הנובי, בובהואף, פראג
* 2018 - "5846,5851 ו-5852 נגד מחלקת האוכלוסין וההגירה", לדלו 38, ניו יורק
* 2019 - Frankfurt Notes חדר הפרויקטים של בסיס, פרנקפורט
*2021 - פני מזרח מאדימין, ארטפורט תל אביב

### מבחר תערוכות קבוצתיות
*2010 - Spatial Relations, צנטרום ברלין, ברלין
*2010 - געגועים, גלריה שי אריה, תל אביב
*2010 - re:Visiting Rockefeller, מוזיאון רוקפלר, ירושלים
*2014 - Arte Night Video, פאלה דה טוקיו, פריז
*2014 - ארץ החול, מוזיאון הנגב, באר שבע
*2014 - מסעות, מוזיאון ישראל, ירושלים
*2015 - נונפיניטו, ארטפורט, תל אביב
*2015 - נעלמים, סדנאות האמנים, ירושלים
*2015 - בויס, בויס, בויס, גלריה בנימין, תל אביב
*2016 - בית ספר לאמנות: 70 למדרשה, ביתן הלנה רובינשטיין, תל אביב
*2017 - בתוך הים, מוזיאון תל אביב לאמנות, תל אביב
*2018 - In Response: Scenes, המוזיאון היהודי של ניו יורק

## פרסים ורזידנסיז
* 2019 - תוכנית הרזינסי בסיס, פרנקפורט
*2017 - תוכנת רזידנסי במיטפקטורי, פראג
*2015 - תוכנית הרזידנסי ארטפורט תל אביב
*2010 - פרס האמן הצעיר של משרד התרבות
* 2015 - פרס לאמנים צעירים של עמותת אאוטסט

## קישורים חיצוניים
* 

* 

## הערות שוליים

קטגוריה:אמריקאים ילידי אוהיו
קטגוריה:אמניות ישראליות
קטגוריה:אמריקאים ישראלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:ישראליות זוכות פרסים: אמנות
קטגוריה:בוגרות אולפנות
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:בוגרי ארטפורט
קטגוריה:בוגרות ארטפורט
קטגוריה:ישראליות שנולדו ב-1980
קטגוריה:ישראלים שנולדו ב-1980
נח סלוצקי

[מתיישבי [אום ג'וני 1911 - מימין לשמאל: מרים ברץ, אהרן אוסטרובסקי, יהודית אוסטרובסקי, רחל סלוצקי, נח סלוצקי, יוסף בוסל, בנימין דוכובני, יצחק בן-יעקב|שמאל|ממוזער|250px]]
**ישראל נח סלוצקי** (1889 – 9 בנובמבר 1943) היה חלוץ מאנשי העלייה השנייה וממתיישבי אום ג'וני והקואופרציה במרחביה. ממייסדי נהלל, מושב העובדים הראשון בארץ ישראל.

## ביוגרפיה
ישראל נח סלוצקי נולד ב-1889 בעיירה סוסניצה במחוז חארקוב, שבאוקראינה לרב צבי שאול סלוצקי וחנה סטיצ'ה לבית שניאורסון. למד בישיבה בעיר הולדתו וב-1909 עבר ללמוד בז'יטומיר שם החליט לעלות לארץ ישראל. באותה שנה פגש את רחל חרש, התאהב בה והשפיע עליה לעלות אחריו לארץ ישראל, עם סיום לימודיה.

ב-1910 עלה לארץ ישראל, במסגרת העלייה השנייה, והחל לעבוד במושבות פתח תקווה, חדרה, ומגדל. באותה שנה הצטרף לחלוצים באום ג'וני, מדרום לכנרת, שהוקמה על-ידם באוקטובר 1910. באוגוסט 1911 הצטרפה רחל חרש לנח באום ג'וני וב-3 בנובמבר 1911 נישאו שם, הייתה זו החתונה הראשונה שהועמדה בדגניה. ביוני 1912 עברה הקבוצה למקום מושב הקבע שלה, דגניה א'.

ב-1913 עזבו, נח ורחל, את דגניה והצטרפו לקואופרציה במרחביה שם חילקו את זמנם בין המשק הקואופרטיבי למשק הפרטי. במרחביה נולדו שני ילדיהם, ב-1914 וב-1915 וזאת בתקופת מלחמת העולם הראשונה.

ב-1918 התפרקה הקואופרציה במרחביה ונח ומשפחתו נשארו במרחביה עד 1921 אז הצטרפו לקבוצת מקימי מושב העובדים הראשון נהלל שם הקימו משק חקלאי מגוון והרחיבו את משפחתם.

## משפחתו
לנח ורחל נולדו 5 ילדים. ב-1943 אימצו ילדה ניצולת שואה מילדי טהראן. נח נהרג ב-1943 בדרכו מהשדה בתאונת דרכים על ידי רכב צבאי בריטי שבו ישבו חבורת קצינים בריטים שיכורים, בעת שחזר מעבודתו בשדה. הוא הובא למנוחות בבית העלמין בנהלל. אשתו רחל נפטרה ב-1981 והובאה למנוחות לידו.

מאיר עמית הוא בן דודו של נח סלוצקי. נכדו הוא אלוף-משנה יעקב צור, שפיקד על עוצבת כדור האש. נכדתיו רויטל עמית שימשה כקריינית ברדיו ויעל עמית היא שחקנית.

בנו ,  (בנו של הנכד יעקב צור) ו (בנה של הנכדה עטרה), נפלו בעת שירותם הצבאי.

## אילן יוחסין
טקסט=נח סלוצקי אילן יוחסין|מרכז|849x849px|נח סלוצקי אילן יוחסין

## לקריאה נוספת
* שמואל דיין, **עם אבות ההתיישבות**, הוצאת מסדה, 1968, עמודים 343–348
* יעקב צור, **ימי הצריף**, הוצאת קווים ומכון ז'בוטינסקי, 2010, עמודים 351–355

## קישורים חיצוניים

* 
* 
* 
* נח סלוצקי ב"אלבום יזרעאל" (אורכב)
* על צבר שובב שהפך ללוחם נועז במלחמה על עצמאות ישראל, Yad Ben-Zvi, 12 באפריל 2018
* אלי אלון, נח סלצקי - הפנתיאון של ארץ ישראל הישנה, TheMarker Café (אורכב)

## הערות שוליים

קטגוריה:אנשי העלייה השנייה
קטגוריה:נהלל: אישים
קטגוריה:אישים הקבורים בבית הקברות בנהלל
קטגוריה:משפחת סלוצקי
קטגוריה:הרוגי תאונות דרכים בארץ ישראל
קטגוריה:ארץ-ישראלים שנולדו ב-1891
קטגוריה:ארץ-ישראלים שנפטרו ב-1944
After the Storm

**After the Storm** (בעברית: **אחרי הסערה**) הוא אלבומה הרביעי של הזמרת מוניקה, אשר יצא ב-17 ביוני 2003, על ידי ג'יי רקורדס. אלבום זה עוסק במאבקים האישיים אותם נאלצה להתמודד הזמרת שלוש שנים קודם לכן.
## הפקה
האלבום הוא מאין הוצאה מחודשת של אלבומה הקודם מכיוון שמוניקה לא אהבה את כל השירים באלבומה הקודם והחליטה להקליט את חלקם מחדש ולהכניס אותם לאלבום זה וגם בגלל ההצלחה הבינונית של הסינגל המוביל מהאלבום הקודם. על האלבום עבדו מספר מפיקים ביניהם מיסי אליוט ששימשה גם כמפיקה בפועל, ג'רמיין דופרי, מוניקה עצמה ועוד.

האלבום הגיע בשבוע הבכורה שלו וגם בשיאו למקום הראשון בארצות הברית עם מכירות של 186 אלף עותקים ובכך הפך לאלבום הראשון של הזמרת לעשות זאת. מתוך האלבום יצאו 4 סינגלים: "So Gone" אשר הגיע למקום ה-10 בארצות הברית, "Knock Knock" ו-"Get It Off" אשר יצאו במקביל אך לא זכו להצלחה כמו הסינגל הקודם. הסינגל הרביעי היה השיר "U Should've Known Better" אשר זכה להצלחה והגיע למקום ה-19 בארצות הברית. האלבום קיבל ביקורות חיוביות וזכה להצלחה בארצות הברית כאשר מכר 1,070,000 ובכך היה זכאי למעמד פלטינה.

## מיקומי שיא

## נתוני מכירות

## היסטוריית יציאות לאור

## קישורים חיצוניים
* 

## הערות שוליים

קטגוריה:אלבומי מוניקה
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי מיסי אליוט
קטגוריה:אלבומים שהופקו על ידי קניה וסט
קטגוריה:אלבומים שהופקו על ידי רודני ג'רקינס
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת ג'יי רקורדס
מפרץ ריימיל

**מפרץ ריימיל** (באנגלית: **Rymill Bay**) הוא מפרץ בחוף המערבי של ארץ גרהאם, שבאנטארקטיקה.

רוחב פתחו של המפרץ 16.7 קילומטרים, ואורכו של המפרץ (כניסתו לתוך היבשת) 9.3 קילומטרים.

המפרץ מצוי בין מצוק רד רוק לבין הדום הקרח ברטרנד.

## היסטוריה
### גילוי המפרץ

המפרץ התגלה ממרחק על ידי המשלחת הצרפתית הרביעית לאנטארקטיקה בפיקודו של ז'אן-בפטיסט שארקו בשנת 1909.

המפרץ נסקר לראשונה בשנת 1936 על ידי המשלחת הבריטית אל ארץ גרהאם.

המפרץ נסקר בשנית בשנת 1948 על ידי סקר שטחי חסות איי פוקלנד, במשלחת שיצאה מתחנת האי סטונינגטון.

### מקור השם

שמו של המפרץ ניתן לו על ידי אנשי המשלחת הבריטית אל ארץ גרהאם.

המפרץ נקרא על שמו של ג'ון רידוך ריימיל, המפקד האוסטרלי של המשלחת הבריטית אל ארץ גרהאם; ולימים מפקד משלחת חקר בריטית למזרח גרינלנד, בין השנים 1932–1933.

## קישורים חיצוניים
* מפרץ ריימיל באתר הסקר הגאולוגי של ארצות הברית.
* מפרץ ריימיל באתר הגאזט האנטארקטי המשווה SCAR של ממשלת אוסטרליה
* מפרץ ריימיל באתר marineregions

## הערות שוליים

ריימיל
ריימיל
דאף דאפפודיל

**דאף דאפפודיל** (בהולנדית: **DAF Daffodil**), היא מכונית משפחתית קטנה, 2 דלתות, שיוצרה בהולנד על ידי יצרנית הרכב **[[דאף (יצרן רכב)|דאף]]**, (ראשי התיבות שלה: "מפעל המכוניות של דורן" – Doorne’s Automobiel Fabrieken), אשר יוצרה בין השנים 1967–1961.
## דגמים
* בין השנים 1963–1961 יוצר דגם "דאף 750", יוצרו 16,767 יחידות.
* בין השנים 1967–1961 יוצר דגם "דאף דאפפודיל", יוצרו 132,319 יחידות.
## "דאף דאפפודיל"

* 2 דלתות.
* 4-5 נוסעים.
* מנוע קדמי.
* מנוע בנזין.
* מנוע קירור אוויר.
* סוג הנעה: הנעה אחורית.
* קיבולת מכל דלק - 33 ליטר.
* צמיגים: 145-330.
* יחס כוח / משקל : 39.52 כ"ס ל-1,000 ק"ג.
* תאוצה בין 0–80 קמ"ש היא 29 שניות.

## היסטוריה

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף דאפפודיל, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 יצרנית הרכב **[[וולוו]]** צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

## תמונות

קובץ:Voorgevels - Renesse - 20185283 - RCE.jpg | "דאף דאפפודיל"
קובץ:Daf 750 (6879066575).jpg | "דאף 750"
קובץ:1962 DAF 750 Type 301 standaard pic1.JPG | "דאף 750", שנת 1962
קובץ:1962 DAF 750 Type 301 standaard pic2.JPG | "דאף 750", שנת 1962 - מבט לתא הנהג ולוח מחוונים
קובץ:Classic Daf (8620159444).jpg | "דאף דאפפודיל" - מבט לתא המטען האחורי
קובץ:Daf 750 Daffodil - Flickr - Joost J. Bakker IJmuiden.jpg | "דאף 30"
קובץ:DAF30.jpg | "דאף 30"
קובץ:DAF 30.jpg | "דאף 30"
קובץ:DAF Daffodil 30 + DAF 46.jpg | מימין: "דאף 30", משמאל: דאף 46
קובץ:Daf 750 Daffodil.jpg | "דאף 30" - מבט לתא הנהג ולוח מחוונים
קובץ:DAF 31 (1965) rearleft.jpg | "דאף 31", שנת 1965


## ראו גם

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1961
דאפפודיל
קטגוריה:כלי רכב המיוצרים בהולנד
The Makings of Me

**The Makings of Me** (בעברית: **התיקונים שלי**) הוא אלבומה החמישי של הזמרת מוניקה, אשר יצא ב-3 באוקטובר 2006 על ידי ג'יי רקורדס בארצות הברית.

## הפקה
מבחינה מוזיקלית האלבום מכיל מוזיקת היפ-הופ, גוספל ושירים הדומים בסגנונם לשירים מאלבומה הקודם. מוניקה אמרה כי אלבום זה הוא סוג של המשך לאלבומה הקודם והמטרה שלה הוא שישמע אינטימי כמו אלבומה הקודם ודומה לו מוזיקלית. על האלבום עבדו מספר רב של מפיקים, חלקם מפיקים שעבדו איתה על אלבומיה הקודמים כמו מיסי אליוט, ג'רמיין דופרי ובראיין מייקל קוקס לצד מפיקים חדשים כמו דה אנדרדוגס, טאנק ושון גרט.

האלבום קיבל ברובו ביקורות חיוביות ממבקרי המוזיקה אשר שיבחו את הביצועים הקוליים של מוניקה וטענו כי האלבום "תוספת ראויה לקטלוג שלה". הרבה מהביקורות החיוביות היו כלפי סינגל הבכורה של האלבום "Everytime tha Beat Drop" אשר מבקרים רבים שיבחו אותו על הפקתו ועל השפעותיו המוזיקליות. האלבום הגיע בשיאו למקום ה-8 בארצות הברית ולמקום הראשון במצעד אלבומי ה-R&B/היפ-הופ ובכך הפך לאלבום הראשון שלה שעושה זאת. הוא מכר 93 אלף עותקים בשבוע הראשון ליציאתו ובכך הפך לאלבומה הראשון של הזמרת שלא מכר מעל 100 אלף עותקים בשבוע הראשון ליציאתו במדינה מאז אלבום הבכורה שלה והיה גם לאלבום הראשון שלה שלא הגיע לעמד פלטינה במדינה.

מתוך האלבום יצאו 4 סינגלים: "Everytime tha Beat Drop" בשיתוף עם ההרכב Dem Franchize Boyz. הוא נכנס למקום ה-48 בארצות הברית ובכך הפך לשיר היחידי מהאלבום שנכנס למצעד האמריקאי. לאחר מכן יצאו הסינגלים "A Dozen Roses (You Remind Me)" ו-"Sideline Ho" אשר נכשלו גם בשאר העולם וגם הסינגל הרביעי מהאלבום. בתגובה לחוסר הצלחת האלבום ושיריו, מוניקה טענה כי מה שהוביל לכך היה חוסר בקידום האלבום ושיריו. האלבום קיבל מועמדות לפרס אלבום ה-R&B/נשמה הנשי הטוב ביותר בטקס פרסי הנשמה. האלבום יצא לאור מחדש באפריל 2007 וכלל רינגטונים לשיר "The First Night", רקעים בחינם לטלפון, וכרטיס למופע שלה.

## קישורים חיצוניים

קטגוריה:אלבומי מוניקה
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי מיסי אליוט
קטגוריה:אלבומים שהופקו על ידי סוויז ביטס
קטגוריה:אלבומי חברת ג'יי רקורדס
קרחון רומולוס

**קרחון רומולוס** (באנגלית: **Romulus Glacier**) הוא קרחון רחב, בחוף המערבי של ארץ גרהאם, שבאנטארקטיקה.

אורכו של הקרחון 13 קילומטרים; רוחבו 3.7 קילומטרים.

הקרחון זורם מהמדרונות הצפוניים של הר לופה, לכיוון מערב, בין הרי בלקוול, והר בלק ת'אמב.

## היסטוריה
### גילוי ומיפוי הקרחון

הקרחון נסקר לראשונה בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל.

הקרחון נסקר בשנית על ידי סקר שטחי חסות איי פוקלנד בין השנים 1948–1949; משלחת זו יצאה מהאי סטונינגטון.

### מקור השם

שמו של ההר ניתן לו על ידי סקר שטחי חסות איי פוקלנד.

השם ניתן בעת שניתנו שמם של קרחון רמוס והר לופה.

השמות מקורם בסיפור מהמיתולוגיה הרומית על רומולוס ורמוס - תאומים שזאבה (בלטינית: "לופה") הניקה אותם.

מוצאו של קרחון רמוס סמוך למוצאו של קרחון רומולוס (קרחונים תאומים), ושניהם נובעים ממדרונות הר לופה.

## ראו גם
* קרחון רמוס
* הר לופה

## קישורים חיצוניים
* קרחון רומולוס באתר הסקר הגאולוגי של ארצות הברית
* קרחון רומולוס באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק בין קרחון רומולוס לאתרים סמוכים

## הערות שוליים

רומולוס
Bad Child

**Bad Child** הוא סינגל שהוקלט על ידי הזמרת-יוצרת האוסטרלית טונס אנד איי. השיר יצא לאור ב-12 במרץ 2020, כסינגל שלא מתוך אלבום, על ידי חברת התקליטים Bad Batch רקורדס.

## רקע וכתיבה
ב-11 במרץ 2020, הודיעה ווטסון כי תוציא מוזיקה חדשה למחרת. יציאת השיר, יחד עם כללה שיר נוסף הנקרא "Can't Be Happy All the Time", אשר מלווה בקליפ מונפש. הזמרת חשפה כי לראשונה היא כתבה שיר "בנעליו של מישהו אחר; כותבת מנקודת מבטם". עוד הסבירה כי השיר הוא "דרך שלה לראות את החיים גדלים דרך עיניו של מישהו אחר".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טונס אנד איי
קטגוריה:שירים באנגלית
מגדלנה (אי, מגאיאנס ואנטארקטיקה צ'ילנה)

שמאל|ממוזער|300px|המגדלור על רקע מושבת הפינגוונים
**האי מגדלנה** (בספרדית: **Isla Magdalena**) הוא אי קטן במצר מגלן בדרום צ'ילה. האי הוא אזור רבייה חשוב עבור פינגווינים מהמין פינגווין מגלן. הוא מאוכלס כל השנה על ידי כוח קטן של שומרי הפארק: 6 בקיץ, 3 בחורף. לטירונים או לשומרים בשנתם הראשונה אסור להתנדב לתפקיד זה בתנאי החורף הקשים. הם מתגוררים במבנה המשמעותי היחיד הצמוד למגדלור של האי מגדלנה.

## היסטוריה
ההיסטוריונים משוכנעים שפרדיננד מגלן ראה את האי ב-1520 כשהוא עבר לראשונה במצר, בדרכו להקיף את העולם. תיאור של האי מופיע ביומנו של אנטוניו פיגאפטה, עוזרו האיטלקי של מגלן שיצא לאור בשם "המסע הראשון סביב העולם" (Relazione del primo viaggio intorno al mondo).

בשנת 1902 הוקם מגדלור בנקודה הגבוהה ביותר של האי. המגדלור מופעל על ידי טורבינת רוח מאז שנת 1955. בשנת 1976 המבנה צורף לרשימת המבנים ההיסטוריים של צ'ילה. כיום המגדלור עובד באופן אוטומטי לחלוטין ומשמש גם כמגדל תצפית ומרכז מידע.

## גאוגרפיה ואקלים
האי שוכן במצר מגלן במחוז מגאיאנס ואנטארקטיקה צ'ילנה, כ-32 קילומטרים צפונית-מזרחית לבירת המחוז פונטה ארנס. האי שטוח למדי. אורכו 1.7 קילומטרים, רוחבו 650 מטרים וגובהו המקסימלי 27 מטרים מעל גובה פני הים. שטח האי 850 דונם.

אקלים האי הוא האקלים הממוזג והקר האופייני לדרום צ'ילה. הטמפרטורה השנתית הממוצעת היא סביב 8°C. בחודשי החורף הטמפרטורות הן סביב 0°C. הטמפרטורה הממוצעת בקיץ היא 14.9°C. כמות המשקעים השנתית הממוצעת היא בסביבות 300 עד 400 מילימטרים.

## צמחייה ובעלי חיים
הצמחייה של האי מוגבלת לעשבים הגדלים בדלילות.

האי מגדלנה הוא אתר רבייה חשוב עבור פינגווינים, קורמורנים וכמה מינים של שחפים. מאוקטובר ועד מרץ מאכלסים את האי מעל ל-60,000 זוגות של פינגווין מגלן. אריה ים דרום-אמריקאי ודוב ים דרום-אמריקני חיים בחלק הדרום-מערבי של האי.

## שימור ותיירות

ב-1966 הוכרזו האי מגדלנה והאי מרטה (Isla Marta) הסמוך כפארק תיירות לאומי (Parque Nacional de Turismo). ב-1982 הוכרזו שני האיים כמונומנט לאומי בשם "המונומנט הטבעי לוס פינגווינוס" (Los Pingüinos Natural Monument).

הדיג אסור ברדיוס של 30 קילומטרים סביב האי. משנת 1998 פועל באי פרויקט מעקב אחרי התפתחות אוכלוסיית הפינגווינים והשפעות התיירות עליהם בחסות ממשלת צ'ילה, ובשיתוף הממשלה האנגלית. החוקרים משווים את התוצאות למצבם של הפינגווינים באיי פוקלנד, שבהם מותר דיג מסחרי, ונקבע כי בעלי החיים באי מגדלנה מראים חיוניות משמעותית, הם צעירים יותר וכי אוכלוסיית האי הכוללת גדלה בהתמדה. לשינויי האקלים הייתה השפעה שלילית על הפינגווינים, כמו העלייה באוכלוסיית החמסניים הניזונים מביצי הפינגווינים ומהאפרוחים.

ניתן להגיע אל האי מגדלנה במעבורת מפונטה ארנס. מדי שנה מבקרים מעל ל-23,000 תיירים באי, במיוחד כדי לצפות בפינגווינים הרבים.

## קישורים חיצוניים

*תמונות וקטע וידאו מהשיט לאי

## הערות שוליים

קטגוריה:איים לא מיושבים
קטגוריה:צ'ילה: איים
קטגוריה:מגאיאנס ואנטארקטיקה הצ'יליאנית
יחסי אריתריאה–דנמרק

**יחסי אריתריאה–דנמרק** הם היחסים הנוכחיים וההיסטוריים בין דנמרק לאריתריאה. דנמרק מיוצגת באריתריאה דרך שגרירותה בניירובי, ואריתריאה מיוצגת בדנמרק דרך שגרירותה בסטוקהולם. היחסים בין דנמרק לאריתריאה הדרדרו, מכיוון שדנמרק החליטה להשעות את שיתוף הפעולה בפיתוח עם אריתריאה בינואר 2002, ולסגור את שגרירותה ביוני 2002. לאחר מלחמת אריתריאה–אתיופיה משנת 1998 עד 2000 שלחה דנמרק 320 חיילים למשלחת האו"ם לאתיופיה ולאריתריאה לפקח על הפסקת אש במלחמת הגבולות.

## היסטוריה
בשנת 1950 הצביעו דנמרק ו-15 מדינות אחרות בעד אריתריאה ואתיופיה תחת שלטונו של היילה סלסי באו"ם. במהלך מלחמת העצמאות האריתראית שלחה דנמרק סיוע הומניטרי לחזית העממית לשחרור אריתראה. בשנות השמונים פרלמנט דנמרק קיבל החלטה התומכת בעצמאות באריתריאה. אך סגרה אותה ביוני 2002, בשנת 2001, דנמרק סיימה את סיוע לאריתריאה בגלל מעצרם של סטודנטים אריתראים ופוליטיקאי אופוזיציה על ידי הנשיא איסאייס אפוורקי, והיעדר חופש העיתונות באריתריאה.

## ביקורים רמי דרג
בפסגת הליגה הערבית בשנת 2000 בקהיר פגש נשיא אריתריאה, איסייס אפארבי, את הנסיך פרדריק וכינה את מערכת היחסים בין דנמרק לאריתריאה "למופת". בפברואר 2001 ביקר שר החוץ הדני, מוגנס ליקטופט באריתריאה, כדי לדון בתוכניות פיתוח בין דנמרק לאריתריאה.

קטגוריה:ערכים ללא קטגוריות פיזיות - יחסי חוץ
כוס ויסקי גלנקיירן

200px|ממוזער|שמאל|כוס גלנקיירן
**כוס ויסקי גלנקיירן** (באנגלית: **Glencairn whisky glass**) היא כוס המשמשת להגשת ויסקי נקי, הגלנקיירן נחשבת לכוס הרשמית לשתיית ויסקי על ידי מומחים ברחבי העולם.

גלנקיירן יוצרה לראשונה על ידי חברת Glencairn Crystal Ltd.
הכוס עוצבה על ידי ריימונד דוידסון מנהל החברה. צורת הכוס עוצבה בצורה שריחות הויסקי ישמרו בכוס ויגיעו לאף של השותה. הכוס יוצרה לראשונה בשנת 2001. גובה הכוס 115 מילימטר והיא בנפח 175 מ"ל ומיועדת למילוי 50 מ"ל משקה.

בשנת 2006 זכתה הכוס בפרס המלכה ליוזמה . הפרס גרם לפרסום רב לכוס ולפופולריות רבה בקרב שותי ויסקי ברחבי העולם.

## קישורים חיצוניים

* http://whisky-il.co.il/glassware/ 

ויסקי גלנקיירן
קפוואני קיוואנגה

**קפוואני קיוואנגה** (באנגלית: **Kapwani Kiwanga**; נולדה בשנת 1978) היא אמנית קנדית העובדת בפריז, צרפת. בשנת 2018 היא הוכתרה כזוכה הראשונה של פרס האמן Frieze.

## קורות חייה והשכלה
קיוואנגה נולדה בשנת 1978 בהמילטון, אונטריו, קנדה, וגדלה שם ובעיירה ברנטפורד הסמוכה, שם לקחה שיעורים בגלריה לאמנות גלנהירסט בבראנט. היא אמרה שהיא למדה את נקודת המבט שלה על קולוניאליזם ועל תושביה הילידים של קנדה מהזמן שלה בברנטפורד, שנמצאת על דרך הלדימנד בשטחים המסורתיים של העמים אנישינאבה והאודינוסואוני. לימים קיוואנגה למדה אנתרופולוגיה באוניברסיטת מקגיל במונטריאול, ואמנות בתוכנית "לה סיין" בתוכנית בית הספר הלאומי הגבוה לאמנויות היפות בפריז.

## עבודה
עבודתה של קיוואנגה מעוצבת על פי הרקע האקדמי שלה באנתרופולוגיה ובדת השוואתית, ולעיתים קרובות היא כוללת פורמטים ומדיה רבים כדי לאפשר מגוון של חוויות עבור הצופה. קיוונגה בוחנת את ההיבטים החברתיים והפוליטיים של העולם באמצעות השקפה רב-פרספקטיבית, שנוצרה דרך התבגרותה בקנדה, ביקורי משפחה בטנזניה, ובילתה את עשר השנים האחרונות של חייה בצרפת. היא מעסיקה אסטרטגיות של מחקר מדעי חברתי ואופני תצוגה תיעודיים בעבודתה. בפרויקט הטרילוגיה של אפרוגלקטיקה (החל משנת 2011), קיוונגה ממלאת את תפקיד האנתרופולוגית מהעתיד שמחקריה נשענים על אפרופוטוריזם, אסטרונומיה אפריקאית ומגדר. בעבודתה האחרונה, "Safe Passage" קיוואנגה עוברת את ההיסטוריה של חוויית האדם השחור (blackness) באמריקה, מתקופת העבדות לזמן העכשווי והשפעת הטכנולוגיה בסוגיות כמו נראות. זוהי יצירה פיסולית המונעת על ידי מחקר ומבוססת על שורשיה האנתרופולוגיים של קיוואנגה.

## תערוכות מרכזיות
תערוכות יחיד של עבודותיה של קיוואנגה נערכו במרכז ז'ורז' פומפידו, CCA גלאזגו, המוזיאון האירי לאמנות מודרנית, ה-Bienal Internacional de Arte Contemporáneo באלמריה, ספרד, Salt Beyoglu באיסטנבול, הגלריה הדרומית של לונדון, ה-Jeu de Paume, פסטיבל הסרטים והווידאו התיעודי של קאסל, Paris Photo וThe Power Plant בטורונטו. קיוואנגה הייתה האמנית המוזמנת בשנת 2016 בתערוכת הארמורי. מינואר עד מרץ 2018, גלריית האמנות Glenhyrst של בראנט, ערכה תערוכת יחיד של עבודתה תחת הכותרת *Kapwani Kiwanga: Clearing*. מפברואר עד מאי 2018, קרן אסקר יצרה את התערוכה "חומה היא רק חומה (וכלום לא יותר מזה)"'. מ-8 בפברואר 2019 עד 21 באפריל 2019, קיוואנגה הוצגה במרכז לאמנויות חזותיות ב-MIT List במופע יחיד שכותרתו *Safe Passage*.

## ייצוג
קיוואנגה מיוצגת על ידי גלריה Jérôme Poggi בפריז, גלריית גודמן ביוהנסבורג וקייפטאון, וגלריה Tanja Wagner בברלין.

## פרסים
קיוואנגה קיבלה שתי מועמדויות לBAFTA על עבודות הקולנוע והווידאו שלה. בשנת 2018 היא נבחרה כזוכה הראשונה של פרס האמן Frieze, וזכתה בפרס Sobey Art בהמשך אותה שנה.. בשנת 2020 היא זכתה ב"פרס מרסל דושן" שמענק בין היתר זכות לתערוכה אישית במרכז ז'ורז' פומפידו.

## קישורים חיצוניים
* 
* www.kapwanikiwanga.org

## הערות שוליים

קטגוריה:אמנים קנדים
קטגוריה:אמניות
קטגוריה:אמנים
קטגוריה:נשים זוכות פרסים: אמנות
קטגוריה:קנדיות שנולדו ב-1978
יחסי דנמרק–מצרים

**יחסי דנמרק–מצרים** הם יחסי החוץ בין דנמרק לבין מצרים. דנמרק מחזיקה במצרים שגרירות בקהיר, ו-3 קונסוליות בסואץ, פורט סעיד וקהיר. מאידך, מצרים מחזיקה בדנמרק שגרירות בקופנהגן בלבד. שתי המדינות הם חברות איחוד מדינות הים התיכון.

פרשת קריקטורות מוחמד ב-2006 גרמה משבר דיפלומטי בין דנמרק לבין מצרים.

אחרי שפר סטיג מולר ביקר את הנשיא חוסני מובארכ ב-2008, מובארק תיאר את היחסים הדו-צדדיים כטובים ופורים והביע את תמיכתו בהרחבה נוספת, במיוחד שיתוף הפעולה הכלכלי.

## יחסים פוליטיים
שר החוץ המצרי, אחמד אבו אל-רייט, כתב מספר מכתבים לראש ממשלת דנמרק ולהאו"ם המזכיר-הכללי להסביר כי הם לא רוצים שראש הממשלה יעמיד לדין את העיתון *Jyllands-Posten*; הם רק רצו "הצהרה רשמית דנית המדגישה את הצורך ואת החובה לכבד את כל הדתות, ולהימנע מלהעליב את נביאם כדי למנוע הסלמה שתביא לתוצאות חמורות ומרחיקות לכת". לאחר מכן, ממשלת מצרים מילאה תפקיד מוביל בפתרון הבעיה במזרח התיכון.

העיתון המצרי אל-פאגר הדפיס מחדש את חלק מהקריקטורות, ותיאר אותן כ"עלבון מתמשך" ו"פצצה גזענית". וטענו שהם חילול פנים כלפי מאמינים מהאמונה המוסלמית, נועדו להשפיל מיעוט דני, או שהם ביטוי של בורות בנוגע לתולדות האימפריאליזם המערבי.

### התגובה הדנית למהפכה המצרית של 2011
במהלך המהפכה המצרית ב-2011, שר החוץ הדני לין אספרסן גינה בתוקף את פעולות הרשויות המצריות לכאורה נגד ההפגנות. הפוליטיקאי הדני-פלסטיני, נאסר חאדר, דחק במובארק להתפטר. משרד החוץ הדני הזהיר גם מפני כל נסיעות למצרים.

## שיתוף פעולה
בשנות ה-40 הסחר בין דנמרק לבין מצרים הסתכם ב-7 מיליון קרונה דנית. הסכם על תרבות, מדע, חינוך נחתם ב-29 באוקטובר 1972. ב-1970, דנמרק שלחה סיוע למצרים עם 9.7 מיליון קרונה דנית, עבור חיטה וקמח.

## סיוע בפיתוח
מצרים השתתפה מ-1989 ל-2008 בתוכנית המדינה של דנמרק. 6 מיליארד דולר ניתנו לתמיכה בפרויקטים של מצרים, כולל חוות רוח בזאפרנה קרוב לעין סוחנה.

## ביקורים רמי דרג
באוקטובר 2008, פר סטיג מולר ביקר את חוסני מובארכ. חוסני מובארכ ביקר בדנמרק ב-17 בדצמבר 2009. משלחת של ועדת החינוך המצרית ביקרה בדנמרק ב-2007.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אל-מוזירע

**אל-מוזירע** או "אום זרע" (בערבית: **المُزيرعة**; תעתיק מדויק: אלמֻזירעה) היה כפר ערבי, ששכן במקום בו נמצאת היום הכניסה הראשית לאלעד.

הכפר מוזכר על ידי אדוארד רובינסון שראה אותו מהמגדל של רמלה. ויקטור גרן שביקר בכפר בשנת 1870 מתאר אותו כיושב על גבעה מסולעת ובעל בתים קטנים. מפקד אוכלוסין מאותה תקופה מונה 68 בתים בהם התגוררו 234 גברים.

בשנת 1919 נוסד בכפר בית ספר לבנים. מפקד אוכלוסין 1922 של ארץ ישראל מצא בכפר 578 תושבים, כולם מוסלמים. במפקד אוכלוסין 1931 של ארץ ישראל נמנו בכפר 780 תושבים, כולם מוסלמים, ב-186 בתים.

במהלך קרבות עשרת הימים נכבש הכפר על ידי צה"ל ותושביו נטשוהו. באוגוסט 1948 תואר הכפר:

ביוני 1949 התיישבו בכפר עולים מצ'כוסלובקיה שהקימו את מושב מזור. הם עדיין התגוררו בבתי הכפר בתחילת 1953. בהמשך עבר המושב כ-3 קילומטר מערבה. וליד ח'אלדי תיאר את אתר הכפר בשנת 1992 כמיוער בעיקרו עם מספר מצומצם של בתים שנותרו על תלם.

## קישורים חיצוניים

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:השרון: קהילות ויישובים ערביים שנחרבו במלחמת העצמאות
קטגוריה:אלעד
קטגוריה:מזור